b"\n_START_ARTICLE_\nGoldfinger\n_START_SECTION_\nHandling\n_START_PARAGRAPH_\nI Miami treffer James Bond p\xc3\xa5 en Junius Du Pont, som han m\xc3\xb8tte tidligere under sin aff\xc3\xa6re i Casino Royale. Du Pont ber Bond om \xc3\xa5 avsl\xc3\xb8re at en viss Auric Goldfinger, som han mener, fusker n\xc3\xa5r de spiller canasta sammen. Bond lister seg inn i Goldfingers suite, og tar et bilde av at Goldfingers sekret\xc3\xa6r bruker kikkert og en radiomottaker for \xc3\xa5 la Goldfinger f\xc3\xa5 greie p\xc3\xa5 hva slags kort motstanderen har p\xc3\xa5 h\xc3\xa5nden. N\xc3\xa5 har Bond overtaket, og han tvinger Goldfinger til \xc3\xa5 tape flere tusenvis av dollar. Etter dette stikker Bond av med hans sekret\xc3\xa6r, for\xc3\xb8vrig kalt Jill Masterton. _NEWLINE_Vel tilbake i London, f\xc3\xa5r Bond i oppdrag \xc3\xa5 finne ut av smugling av gull ut av England. Han f\xc3\xa5r vite at Goldfinger trolig f\xc3\xa5r hjelp av SMERSH, den beryktede sovjetiske organisasjonen som Bond har krysset klinge med f\xc3\xb8r, med \xc3\xa5 smugle gullet ut av England. Bond drar til golfbanen hvor Goldfinger pleier \xc3\xa5 spille golf. Goldfinger husker Bond utmerket godt fra Miami, og sier at han ikke er sint p\xc3\xa5 noen som helst m\xc3\xa5te, for det Bond gjorde mot ham. De spiller s\xc3\xa5 et slag golf, hvorp\xc3\xa5 Bond greier \xc3\xa5 avsl\xc3\xb8re at Goldfinger jukser, med \xc3\xa5 bytte om ballene. _NEWLINE_Bond blir s\xc3\xa5 invitert p\xc3\xa5 middag hjemme hos million\xc3\xa6ren, hvor han merkelig nok ser at Goldfingers karosseri blir byttet. Bond planter en sender p\xc3\xa5 bilen hans, og f\xc3\xb8lger etter Goldfinger gjennom Frankrike og Sveits. P\xc3\xa5 Goldfingers fabrikk i Sveits, ser Bond at Goldfingers karosseri blir smeltet om til flytende gull. Det er slik han greier \xc3\xa5 smugle det ut. Samtidig st\xc3\xb8ter han p\xc3\xa5 en Tilly Soames, som viser seg \xc3\xa5 v\xc3\xa6re s\xc3\xb8steren til Jill. Hun kan fortelle at Goldfinger drepte Jill etter at hun forlot million\xc3\xa6ren, ved \xc3\xa5 male kroppen hennes med gullmaling. Hun pr\xc3\xb8ver n\xc3\xa5 \xc3\xa5 ta livet av Goldfinger. Men de blir begge tatt, og Bond blir f\xc3\xb8rt til presserommet. Her pr\xc3\xb8ver Goldfinger \xc3\xa5 ta livet av Bond med en sag, men Bond greier \xc3\xa5 snakke seg ut av det med sine skarpe og vittige kommentarer. Han blir sl\xc3\xa5tt bevisstl\xc3\xb8s._NEWLINE_Da han v\xc3\xa5kner opp, er han p\xc3\xa5 Goldfingers base i Kentucky. Goldfinger has bestemt seg for \xc3\xa5 bruke Tilly og James som sine sekret\xc3\xa6rer n\xc3\xa5r han setter i gang sin livs operasjon: Operasjon Storeslem. Planen g\xc3\xa5r ut p\xc3\xa5 \xc3\xa5 gasse ned hele Fort Knox' befolkning, for s\xc3\xa5 \xc3\xa5 la et team kle seg ut som leger, for \xc3\xa5 ordne opp i krisen. Istedenfor \xc3\xa5 gj\xc3\xb8re dette, skal de sprenge en bombe foran porten til banken Fort Knox, som bevarer USAs gullreserver, for \xc3\xa5 stjele det. SMERSH tjener p\xc3\xa5 dette ved at det vil bli en ustabil \xc3\xb8konomi i den vestlige verden. Goldfinger f\xc3\xa5r hjelp med dette, ved \xc3\xa5 lage en sammenslutning av USAs mafiaorganisasjoner, og en lesbisk forbrytergjeng ledet av en kvinne ved navn Pussy Galore._NEWLINE_Bond greier \xc3\xa5 melde fra til CIA om hva som kommer til \xc3\xa5 skje. Dagen da operasjonen skal bli utf\xc3\xb8rt kommer, og med et tog reiser han med Goldfinger til Fort Knox. Her blir de m\xc3\xb8tt av bare d\xc3\xb8de mennesker. Akkurat da operasjonen skal bli satt i gang, reiser alle d\xc3\xb8de seg, og g\xc3\xa5r til motangrep. CIA mottok Bonds melding, og fikk avverget katastrofen. Det blir et slag mellom Goldfingers lakeier og soldatene. Bond pr\xc3\xb8ver \xc3\xa5 f\xc3\xa5 Tilly i sikkerhet, men Goldfingers livvakt, Oddjob, greier \xc3\xa5 drepe Tilly ved hjelp av barberbladene i bowlerhatten sin. Bonds venn fra CIA, Fleix Leiter, ankommer Fort Knox. Goldfinger skj\xc3\xb8nner at slaget er tapt, og han r\xc3\xb8mmer i toget sammen med Pussy og Oddjob. Felix gir Bond en basooka for \xc3\xa5 hindre at toget drar sin vei, men det er for sent._NEWLINE_Etter noen dager i Det hvite hus, drar Bond hjem igjen. Da han skal sette seg p\xc3\xa5 et BOAC fly, viser det seg at hele mannskapet jobber for Goldfinger. Auric selv er pilot. Bond tar opp kniven sin fra skoen, og knuser det ene flyvinduet, slik at Oddjob blir sugd ut. S\xc3\xa5 kveler han Goldfinger, tar over flyet, og med hjelp av Pussy kommer de seg i sikkerhet."